wickkiey/tamil-wikipedia-markdown huggingface dataset:
# சிவந்த கீரி


**சிவந்த கீரி** (*Ruddy mongoose*)(*உர்வா சுமிதி*) என்பது இந்தியா மற்றும் இலங்கை மலைக் காடுகளில் வளரக்கூடிய கீரி வகைகளுள் ஒன்றாகும்.  

## பரவலும் வாழ்விடமும்
சிவந்த கீரி]]  
கீரி]]  
சிவந்த கீரி காடுகளில் வாழக்கூடியது. அதிக ஒதுங்கிய பாதுகாப்பான பகுதிகளை விரும்புகிறது. இது நெல் வயல்களிலும், ஒப்பீட்டளவில் திறந்தவெளிகளிலும் காணப்படுகிறது.  

## வகைபிரித்தல்
இலண்டன், இயற்கை வரலாற்று அருங்காட்சியகத்தின் தொகுப்பில் ஒரு விலங்கியல் மாதிரிக்காக 1837ஆம் ஆண்டில் ஜான் எட்வர்ட் கிரே என்பவரால் முன்மொழியப்பட்ட இருசொற் பெயர் *ஹெர்பெசுடசு சுமிதி என்பதாகும்*.  

துணையினங்கள்:  
- *உ. சுமிதி*
- *உ. தயசானுரசு*
- *உ. செலானியசு*

## சூழலியல்
பிற கீரிகளைப் போலவே, இது பகலிலும் இரவிலும் வேட்டையாடுகிறது.  

## கலாச்சாரத்தில்
இலங்கையில் இந்த விலங்கு சிங்களத்தில் முகாட்டியா என்று அழைக்கப்படுகிறது. பொதுவாக இது விரும்பத்தகாத விலங்காகக் கருதப்படுகிறது. இலங்கைக்குச் சொந்தமான வேறுபட்ட சிற்றினமான பொன்னிற மரநாய் (*பாரடோக்சுரசு ஜெய்லோனென்சிசு*), இதே போன்று தோற்றம் மற்றும் வண்ணம் கொண்டது, கோட்டம்புவா என்று அழைக்கப்படுகிறது.
# வெளிறிய சாம்பல் மூஞ்சூறு


**வெளிறிய சாம்பல் மூஞ்சூறு** *(குரோசிடுரா பெர்க்ரிசியா - Crocidura pergrisea)* என்பது பாலூட்டி வகையில் சோரிசிடே குடும்பத்தினைச் சார்ந்ததாகும். இது பாக்கித்தானில் மட்டுமே காணக்கூடிய அகணிய உயிரியாகும். இதன் வாழ்விடம் இழப்பால் அச்சுறுத்தலுக்கு உள்ளாகியுள்ளது.  

## பரவல்
இந்த இனம் பாக்கித்தானில் மட்டுமே வாழக்கூடியது. பாக்கித்தானில் சிகார் பள்ளத்தாக்கு மற்றும் தியோசாயின் மேற்கு பகுதிகளில் காணப்படுகிறது.
# நீண்ட சிறகு கல்லறை வௌவால்

| <div>காப்பு நிலை</div> |  |
| --- | --- |
| <div>

தீவாய்ப்புக் கவலை குறைந்த இனம் <small>(IUCN 3.1)</small></div> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம்: | எம்பாலோனுரிடே |
| பேரினம்: | *தபோசசு* |
| சிற்றினம்: | <div>***த. லாங்கிமானசு***</div> |
| *தபோசசு லாங்கிமானசு*
<small>ஹார்டுவிக்</small>, 1825 |  |
| - |  |
| **நீண்ட சிறகு கல்லறை வௌவால் சரகம்** | } |
**நீண்ட சிறகு கல்லறை வௌவால்** (*Long-winged tomb bat*) (*தபோசசு லாங்கிமானசு*) என்பது எம்பல்லோனூரிடே குடும்பத்தில் பை-சிறகு வௌவால் வகைகளுள் ஒன்றாகும்.  

இது வங்காளதேசம், கம்போடியா, இந்தியா, இந்தோனேசியா, மலேசியா, மியான்மர், சிங்கப்பூர், இலங்கை மற்றும் தாய்லாந்தில் காணப்படுகிறது.
# இலங்கை மூஞ்சூறு


**கார்டனின் பிக்மி மூஞ்சூறு** அல்லது **இலங்கை மூஞ்சூறு** (*Sri Lankan Shrew*) என்றும் அழைக்கப்படும் *சன்கசு பெலோசுகார்டோனி* என்பது சொரிசிடே குடும்பத்தினைச் சார்ந்த பாலூட்டி இனமாகும். இது இலங்கையில் மட்டும் வாழக்கூடியது. வாழ்விடம் இழப்பு இதன் வாழ்விற்கு அச்சுறுத்தலாக உள்ளது. இது சிங்களத்தில் හික් මීයා (hikmi:yal) என அழைக்கப்படுகிறது. இதற்கு ஏ. சீ. டட்டீன்-நோல்தீனியசின் மனைவி மார்ஜரி நீ ஃபெலோசு-கார்டன் பெயரிடப்பட்டது. இவர் மூஞ்சூறுவின் மாதிரிகளைச் சேகரித்து பிலிப்பீன்சுக்கு வழங்கினார்.  

## விளக்கம்
தலை மற்றும் உடல் நீளம் 5 முதல் 6 செ.மீ. நீளமுடையது. வால் 3 செ.மீ. நீளமுடையது. ஆண்களை விடப் பெரிய பெண்கள் பெரியவை. இருண்ட சாக்லேட் பழுப்பு முதல் கருப்பு பழுப்பு நிறமுடையன. கீழே அடர் சாம்பல் வெள்ளி நிறப் புள்ளிகளுடையன. தொண்டை சாம்பல் நிறமுடையது. முனகல், காதுகள் மற்றும் முன்னங்கால்கள் இளஞ்சிவப்பு நிறத்தில் உள்ளன. நகங்கள் சிவப்பு பழுப்பு நிறத்தில் உள்ளன. சாம்பல் முடிகளுடன் வால் மேலே இருண்டும் மற்றும் கீழே வெளிறிய நிறமுடையது.
# 100 (2019 திரைப்படம்)



**100** என்பது 2019 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும். இது சாம் ஆண்டன் இயக்கிய மூன்றாவது படமாகும். இப்படத்தில் அதர்வா, ஹன்சிகா மோட்வானி ஆகியோர் முக்கிய கதாபாத்திரங்களில் நடித்துள்ளனர். ராதாரவி, யோகி பாபு ஆகியோர் துணை வேடங்களில் நடித்துள்ளனர். இப்படத்திற்கு சாம் சி. எஸ். இசையமைத்துள்ளார். ரூபன் படத்தொகுப்பை மேற்கொள்ள, கிருஷ்ணன் வசந்த் ஒளிப்பதிவு செய்துள்ளார். இந்த படத்தின் தயாரிப்புப் பணிகள் 2017 திசம்பரில் தொடங்கி 2018 ஆகத்துக்குள் படப்பிடிப்பு நிறைவடைந்தது. இது 2019 மே 9 அன்று வெளியாகி பார்வையாளர்களிடமிருந்தும் விமர்சகர்களிடமிருந்தும் கலவையான விமர்சனங்களைப் பெற்று, சராசரி வெற்றியைப் பெற்றது.  

## கதைச் சுருக்கம்
காவலர் தேர்வில் தேவாகி காவல் தொலைபேசி கட்டுப்பாட்டறையில் பணிக்கு சேர்கிறார் சத்தியா (அதர்வா) அங்கு அவசர எண் 100க்கு வரும் தொலைபேசி அழைப்புகளைக் கையாள்வது அவருக்கான பணியாகும். ஒரு நாள் அவருக்கும் வரும் அழைப்பில் வரும் ஒரு பெண் தன்னை யாரோ கடத்தியுள்ளதாகவும் தன்னைக் காப்பாற்றவேண்டும் என்றும் உதவி கோருகிறாள். அந்தப் பெண்ணை காப்பாற்றும் முயற்சியில் சத்தியா ஈடுபடுகிறார். அப்போது இதே பேல வேறு பெண்களும் கடத்தப்பட்டிருப்பது சத்தியாவுக்கு தெரியவருகிறது. அந்தப் பெண்களை கடத்தியவர்கள் யார்? அவர்களை எப்படி சத்தியா கண்டுபிடிக்கிறார் என்பதே கதையின் பிற்பகுதியாகும்.  

## நடிகர்கள்

- அதர்வா கட்டுப்பாட்டறையில் பணிபுரியும் காவல் துணை ஆய்வாளர் சத்தியாவாக
- ஹன்சிகா மோட்வானி நிசாவாக
- ராதாரவி பைசல் பெருமாளாக
- ராஜ் அய்யப்பா நிசாவின் சகோதரர் விக்கியாக (விக்ணேஷ்)
- யோகி பாபு கட்டுப்பாட்டறையில் பணிபுரியும் காவல் துணை ஆய்வாளர் ஜாக்சனாக
- சரவணன் சத்தியாவின் தந்தை கணேசாக
- நிரோஷா சத்தியாவின் தாயாக
- சீனு மோகன் டேவிட்டாக
- ஆடுகளம் நரேன் காவல் ஆணையராக
- மகாநதி சங்கர் காவல் ஆய்வாளர் முருகேசனாக
- பசங்க சிவகுமார் அன்வரின் தந்தையாக
- மைம் கோபி சாசாக
- சுவாமிநாதன் கரே என்னும் கஜபதிசாமியாக
- மகேஷ் அன்வராக
- அரிஜா ஆயிசாவாக
- விஜய் சத்தியாவின் நண்பராக
- சம்பத் ராம் காவல் ஆய்வாளர் ஜகதீசாக
- காதல் கண்ணன் பாதிக்கப்பட்டவரின் தந்தையாக
- விஜய வரதராஜ் அழைப்பாளராக
- பிராணேஷ் அரிகிருஷ்ணனனாக
- பிள்ளையார் ருத்ரு ராஜேசாக

## தயாரிப்பு
சாம் ஆண்டன் இயக்க அதர்வா நடிக்கும் ஒரு படத்தை தயாரிப்பதாக குளோபல் இன்ஃபோடெயின்மென்ட்டின் தயாரிப்பாளர் மைக்கேல் ராயப்பன் 2017 சூனில் அறிவித்தார். இருப்பினும், *அன்பானவன் அசராதவன் அடங்காதவன்* படத்தின் தோல்வியானது அவரை நிதி நெருக்கடிக்கு தள்ளியது. இதன் பின்னர் அவர் இப்படத்தைத் தயாரிக்கும் திட்டத்திலிருந்து விலகினார். இதன்பின்னர் ஏற்பட்ட ஒரு திருப்பத்தில், தயாரிப்பு நிறுவனமான அவுரா சினிமாஸ் இந்த படத் திட்டத்தை ஏற்றுக்கொண்டது. 2017 திசம்பரில் முன்னணி நடிகையாக நடிக்க ஹன்சிகா மோட்வானி ஒப்பந்தமானார்.  

காவல் அதிகாரியாக முதன்முறையாக இப்படத்தின் வழியாக நடித்த அதர்வா இந்தப் பாத்திரத்திற்கான சண்டைப் பயிற்சி பெற்றார். இப்படத்தில் ராதாரவி, மைம் கோபி, யோகி பாபு, தமிழ் யூடியூப் பிரமுகர்களான எரும சாணி ஹரிஜா, எரும சாணி விஜய் ஆகியோரும் பணியாற்றினர். படத்தின் படப்பிடிப்பு 2018 சூலை மாதம் நிறைவடைந்தது. ஒரே ஒரு பாடல் காட்சி மட்டுமே படமாக்க வேண்டியுள்ளதாக படக் குழு அறிவித்தது.  

## இசை
இப்படத்திற்கான இசையை சாம் சி. எஸ். அமைத்தார் படத்தில் அனைத்து பாடல்களையும் மதன் கார்க்கி எழுதினார். படத்தின் இசை உரிமைகள் சரிகம நிறுவனத்துக்கு அளிக்கபட்டன.
# எட்டுத்திக்கும் பற


**எட்டுத்திக்கும் பற** (*Ettuthikkum Para*) என்பது 2020ஆம் ஆண்டு வெளியான தமிழ் நாடகத் திரைப்படம் ஆகும். கீரா இயக்கிய இப்படத்தில் சமுத்திரக்கனி, சாந்தினி தமிழரசன் ஆகியோர் முக்கிய கதாபாத்திரங்களில் நடிக்க, நிதிஷ் வீரா, முனீஷ்காந்த் ராமதாஸ் ஆகியோர் பிற வேடங்களில் நடித்துள்ளனர். இப்படமானது இளவரசன் திவ்யா திருமணத்தைத் தொடர்ந்து ஏற்பட்ட தருமபுரி கலவரத்தையும் அதைத் தொடர்ந்து நிகழ்ந்த இளவரசன் மரணத்தையும் தாக்கமாக கொண்டு எடுக்கபட்டது.  

## சுருக்கம்
சமூக ஆர்வலரான அம்பேத்கர் ( சமுத்திரக்கனி ) அரசாங்கத்தின் இருண்ட பக்கங்களை கண்டறியும் பணியில் ஈடுபடுகிறார். இதனால், அவரது மகனும் நண்பர்களும் கொல்லப்படுகிறார்கள். ஒரு தாழ்த்தப்பட்ட இளைஞன் ( நிதிஷ் வீரா ) உயர் சாதிப் பெண்ணை திருமணம் செய்ய விரும்புகிறார். ஒரு பெண் ( சாந்தினி தமிழரசன் ) தனக்கு விருப்பமான நபரை திருமணம் செய்து கொள்ள சென்னை செல்கிறார். இரண்டு மூத்த குடிமக்கள் அவர்கள் இறக்கும் நாளுக்காக காத்திருக்கிறார்கள். தனது மகனின் உயிரைக் காப்பாற்ற பட்டாக்கதிக்கு ( முனீஷ்காந்த் ராமதாஸ் ) ரூ .20,000 தேவை. இந்த ஐந்து தனித்தனி கதைகள் எவ்வாறு தொடர்பு கொள்கின்றன என்பது மீதமுள்ள கதையாகும்.  

## நடிகர்கள்

- சமுத்திரக்கனி அம்பேத்கராக
- சாந்தினி தமிழரசன் திவ்யஸ்ரீ குமாரவேலாக
- முனீஷ்காந்த் ராமதாஸ் பட்டகத்தியாக
- நிதிஷ் வீரா
- அம்பேத்கரின் மனைவியாக சமிட்சா
- வழக்கு எண் முத்துராமன் கொலைகளின் முதல்வனாக
- ஷாஜு மோன்
- சாவந்திகா
- வெண்பா
- சூப்பர்குட் சுப்பிரமணி
- சம்பத் ராம்
- மலேசியா பரம் பால்கரராக

## தயாரிப்பு
முன்னதாக *பச்சை என்கிற காத்து* (2012), *மெர்லின்* (2018) ஆகிய படங்களை இயக்கிய கீரா இந்த படத்தை இயக்கியுள்ளார், இது கௌரவக் கொலைகள் பற்றியது. இத்திரைப்படத்தின் பணிகளானது 2018 இல் *பற* என்ற பெயரில் தொடங்கப்பட்டது. ஆனால் இது ஒரு சாதியின் பெயரை ஒத்ததாக இருப்பதால் எட்டுத்திக்கும் பற என்று மாற்ற முடிவு செய்யப்பட்டது. இப்படத்தில் முக்கியக் கதாபாத்திரத்தில் நடிக்க சமுத்திரக்கனி ஒப்பந்தமானார். இந்த படம் பன்னிரண்டு மணிநேர காலப்பகுதியில் நடைபெறுவதாகவும், தற்செயலாக ஒன்று சேரும் பல்வேறு வகையான மனிதர்களைச் சுற்றியதாகவும் உள்ளது. இப்படம் வட சென்னை மற்றும் நாகர்கோவில் படமாக்கப்பட்டது. சாதியை அடிப்படையாகக் கொண்ட கௌரவக் கொலைகளின் எதிர்மறை அம்சங்களை படம் எடுத்துக்காட்டுகிறது.  

## இசை
பாடல்களுக்கு எம். எஸ். ஸ்ரீகாந்த் இசையமைத்துள்ளார்.  
| "பற பற" | சாவி | முகேஷ் | 3:15 |
| --- | --- | --- | --- |
| "உசுருக்குள் உன் பேரா" | சினேகன் | அனுராதா ஸ்ரீராம், கேசவ் வினோத் | 4:28 |
| "வாடி செல்லம்" | உமா தேவி | அனந்து, சுகந்தி | 4:55 |
| **முழு நீளம்:** | 12:38 | } |  |

## வெளியீடு
இப்படம் 2020 மார்ச்சில் வெளியிடப்பட்டது.  

*தினமலர்* படத்திற்கு ஐந்து புள்ளிகளில் ஒன்றை வழங்கியது. *மலை மலரின்* விமர்சகர் ஒருவர் படத்தின் கதை, நடிகர்களின் நடிப்பு, இசை மற்றும் ஒளிப்பதிவு ஆகியவற்றைப் பாராட்டினார்.
# பெண்கள் ஒருநாள் பன்னாட்டுத் துடுப்பாட்டம்


**பெண்கள் ஒருநாள் பன்னாட்டுத் துடுப்பாட்டம்** (Women's One Day International (WODI) பெண்களுக்கான வரையிட்ட நிறைவுகள் துடுப்பாட்டம் ஆகும். ஆண்கள் துடுப்பாட்டம் போலவே பெண்களுக்கும் 50 நிறைவுகள் கொண்ட போட்டியாக நடைபெறுகிறது. இங்கிலாந்தில் 1973 ஆம் ஆண்டில் பெண்களுக்கான முதல் ஒருநாள் போட்டி மகளிர் துடுப்பாட்ட உலகக்கிண்ணத்தின் ஒரு பகுதியாக நடைபெற்றது. 1000 ஆவது ஒருநாள் போட்டி தென்னாப்பிரிக்க பெண்கள் அணி மற்றும் நியூசிலாந்து பெண்கள் அணிகளுக்கு இடையே அக்டோபர் 13, 2016இல் நடைபெற்றது.  

## தகுதி பெற்றுள்ள அணிகள்
2006 ஆம் ஆண்டில், ஐ.சி.சி முதல் 10 இடங்களைப் பிடித்தவர்களுக்கு மட்டுமே தேர்வு மற்றும் ஒருநாள் போட்டிகளில் விளையாட தகுதி பெறும் என்று அறிவித்தது.அதனால், 2011 மகளிர் துடுப்பாட்ட உலகக் கோப்பை தகுதிப் போட்டியின் போது நெதர்லாந்து தனது ஒருநாள் போட்டியில் விளையாடும் தகுதியினை இழந்தது. நெதர்லாந்து அணிக்குப் பதிலாக வங்காளதேச அணி தகுதி பெற்றது.  

தற்போது ஒரு நாள் அந்தஸ்துள்ள நாடுகள்:  

பின்வரும் அணிகள் ஒருநாள் போட்டிகளிலும் விளையாடியுள்ளன, ஆனால் தற்போது ஒருநாள் போட்டிக்கு தகுதி பெறவில்லை. இருப்பினும் எதிர்காலத்தில் அந்த நிலையை மீண்டும் பெற அவர்கள் தகுதி பெறலாம்.  

- டென்மார்க் (1989–1999)
- சப்பான் (2003)
- நெதர்லாந்து (1984–2011)
- இசுக்காட்லாந்து (2001–2003)

## தரவரிசை
அக்டோபர் 2018 க்கு முன்பு, ஐ.சி.சி பெண்கள் இருபது -20 துடுப்பாட்ப் போட்டிக்கு எனத் தனியாக தரவரிசையை பராமரிக்கவில்லை, அதற்கு பதிலாக விளையாட்டின் மூன்று வடிவங்களுக்குமான செயல்திறனை ஒட்டுமொத்த மகளிர் அணிகள் தரவரிசையில் சேர்த்தது. ஜனவரி 2018 இல், ஐ.சி.சி இணை நாடுகளுக்கிடையேயான அனைத்து போட்டிகளுக்கும் பன்னாட்டுத் துடுப்பாட்டத் தகுதியினை வழங்கியதுடன், பெண்களுக்கு தனி இ20 தரவரிசைகளை அறிமுகப்படுத்தும் திட்டத்தை அறிவித்தது.  
| **ஐசிசி பெண்கள் ஒபது தரவரிசை** |
| --- |
| } |

## அணிகளுக்கான புள்ளிவிரரங்கள்
| அணிகள் | ஆண்டு | போட்டிகள் | வெற்றி | தோல்வி | சமன் | NR | வெற்றி
சதவீதம் |
| --- | --- | --- | --- | --- | --- | --- | --- |
| 1973– | 329 | 258 | 63 | 2 | 6 | 80.18 |  |
| 2011– | 38 | 9 | 27 | 0 | 2 | 25.00 |  |
| 1989–1999 | 33 | 6 | 27 | 0 | 0 | 18.18 |  |
| 1973– | 348 | 204 | 131 | 2 | 11 | 60.83 |  |
| 1978– | 272 | 151 | 116 | 1 | 4 | 56.52 |  |
| 1973–1982 | 18 | 3 | 14 | 0 | 1 | 17.64 |  |
| 1987– | 148 | 39 | 103 | 0 | 6 | 27.46 |  |
| 1973 | 5 | 1 | 4 | 0 | 0 | 20.00 |  |
| 2003 | 5 | 0 | 5 | 0 | 0 | 0.00 |  |
| 1984–2011 | 101 | 19 | 81 | 0 | 1 | 19.00 |  |
| 1973– | 335 | 170 | 157 | 2 | 6 | 51.97 |  |
| 1997– | 165 | 48 | 113 | 1 | 3 | 29.93 |  |
| 2001–2003 | 8 | 1 | 7 | 0 | 0 | 12.50 |  |
| 1997– | 193 | 94 | 88 | 3 | 8 | 51.62 |  |
| 1997– | 167 | 56 | 106 | 0 | 5 | 34.56 |  |
| 1973 | 6 | 2 | 4 | 0 | 0 | 33.33 |  |
| 1979– | 177 | 80 | 91 | 1 | 5 | 46.80 |  |
| Young England | 1973 | 6 | 1 | 5 | 0 | 0 | 16.66 |
| <small>Source: Cricinfo, as 14 December 2019. The result percentage excludes no results and counts ties as half a win.</small> | } |  |  |  |  |  |  |
# சட்ட ஆட்சியச் சொற்களஞ்சியம் (நூல்)


**சட்ட ஆட்சியச் சொற்களஞ்சியம்** (*Glossary of legal - administrative terms*) என்பது கு. சிவமணியால் உருவாக்கபட்ட நிர்வாகம், நீதித்துறை சொற்களைக் கொண்ட சொற் களஞ்சியம் ஆகும். இது 2012 ஆம் ஆண்டு புதுச்சேரி அரசால் வெளியிடப்பட்டது.  

## வரலாறு
இரண்டாவது ஆட்சிமொழி ஆணையத்தின் தலைவராக நீயரசர் மகராஜன் இருந்தபோது சட்டங்களை தமிழில் மொழிபெயர்க்கும் பணிக்கு மொழிபெயர்ப்பாளராக கு. சிவமணியை கொண்டுவந்தார். அவர் சட்டங்களை மொழிபெயர்க்கும் பணியிலும், பிறர் மொழிபெயர்ப்பை சரிபார்த்தல் போன்ற பணிகளிலும் ஈடுபட்டார். அப்போது நீதியரசர் மகராஜன் பரிந்துரைத்த தனித் தமிழ் சொற்களை கு. சிவமணி குறித்துவைத்து வந்தார். 1990இல் தமிழக அரசுப் பணியிலிருந்து கு. சிவமணி ஓய்வு பெற்றார். புதுவையில் அயல் பணியில் இருந்த கு. சிவமணிக்கு புதுச்சேரி அரசு இரண்டாண்டு பணி நீட்டிப்பு வழங்கி அவரிடம் இருந்த குறிப்புகளைக் கொண்டு சட்ட ஆட்சியச் சொற்களஞ்சியம் உருவானது. இது மாணவர்களுக்கான அகராதி, வழக்கறிஞர்களுக்கு வழிகாட்டி, மொழிபெயர்ப்பாளர்களுக்கு கையேடு என வெவேறு நோக்கங்களுக்காக பயன்படும் வகையில் தலைமைப் பதிப்பாசிரியராக இருந்து கு. சிவமணி உருவாக்கி 2002 இல் அப்பணியை முடித்தார். பத்தாண்டுகள் கழித்து 1391 பக்கங்கள் கொண்ட இந்த நூலை 27 ஏப்ரல் 2012 அன்று புதுவை முதலமைச்சர் என். ரங்கசாமி வெளியிட்டார்.
# அண்டனூர் சுரா



**அண்டனூர் சுரா** (பிறப்பு 1983) (ஆங்கிலம்: Andanoor Sura) என அழைக்கப்படும் சு. இராஜமாணிக்கம் தமிழ் நாட்டின் புதுக்கோட்டை மாவட்டம் கந்தர்வக்கோட்டையைச் சேர்ந்த ஓர் எழுத்தாளர் ஆவார். இவர் ஏழு சிறுகதைத்தொகுப்புகள், மூன்று கட்டுரைத் தொகுப்புகள் மற்றும் ஐந்து புதினங்களை வெளியிட்டுள்ளார்.  

## சிறுகதைத் தொகுப்புகள்
- மழைக்குப் பிறகான பொழுது (2014)
- திற (2015)
- ஒரு நாடோடிக்கலைஞன் மீதான விசாரணை (2016) இருவாட்சி வெளியீடு, சென்னை
- பிராணநிறக் கனவு (2018), பன்முக மேடை வெளியீடு, தேனி, தமிழ்நாடு,
- எண்வலிச்சாலை (2020), நியூ செஞ்சுரி புக் ஹவுஸ், சென்னை
- எத்திசைச் செலினும் (2020),
- தடுக்கை (2021)

## கட்டுரைத் தொகுப்புகள்
- முட்டாள்களின் கீழ் உலகம் (2015)
- அழிபசி தீர்த்தல் (2019)
- சொல்லேர் (2021), பாரதி புத்தகாலயம், சென்னை

## புதினங்கள்
- முத்தன்பள்ளம், (2017), மேன்மை வெளியீடு, சென்னை
- கொங்கை, (2018), பாரதி புத்தகாலயம், சென்னை
- அப்பல்லோ, (2019), பாரதி புத்தகாலயம், சென்னை
- தீவாந்தரம் (2022), சந்தியா பதிப்பகம், சென்னை
- அன்னமழகி (2022)

## விருதுகள்
- தமிழக அரசின் விருது (திற சிறுகதைத் தொகுப்பு)
- என்சிபிஎச் மற்றும் தமிழ்நாடு கலை இலக்கியப் பெருமன்றம் விருது, இலங்கை உதயணன் விருது உள்ளிட்ட ஐந்து விருதுகள் (முத்தன்பள்ளம்)
- இலண்டனிலிருந்து வெளிவரும் புதினம் இதழ் வழங்கிய பரிசு
- கவிதை உறவு விருது
- படைப்பு விருது
- நாங்கள் இலக்கிய விருது
- நெருஞ்சி விருது
- நெய்வேலி பழுப்பு நிலக்கரி நிறுவனம் விருது
- தமிழக அரசின் விருது (பிராண நிறக்கதவு, சிறந்த நூல்)
- திருமதி சௌந்தரா கைலாசம் இலக்கியப்பரிசு, எழுத்து தமிழிலக்கிய அமைப்பு, 2021க்கான ரூ.2 இலட்சம் பரிசு (அன்னமழகி)
# இமயமலை நீர் மூஞ்சூறு

| <div>காப்பு நிலை</div> |  |
| --- | --- |
| [[உயிரியல் வகைப்பாடு <span></span> |  |
| திணை: | விலங்கு |
| தொகுதி: | முதுகெலும்பி |
| வகுப்பு: | பாலூட்டி |
| வரிசை: | யுலிப்போடைப்ளா |
| குடும்பம்: | சோரிசிடே |
| பேரினம்: | *சிமரோகலே* |
| சிற்றினம்: | <div>***சி. இமாலயிகா***</div> |
| **<span>*சிமரோகலே இமாலயிகா*</span>**
(<small>கிரே</small>, 1842) |  |
| - |  |
| **இமயமலை நீர் மூஞ்சூறு சரகம்** | } |

**இமயமலை நீர் மூஞ்சூறு** (*Himalayan water shrew*)(*சிமரோகலே இமாலயிகா*) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது சீனா, இந்தியா, யப்பான், லாவோஸ், மியான்மர், தைவான் மற்றும் வியட்நாமில் காணப்படுகிறது.
# சுசித்ரா சிங்



**சுசித்ரா சிங்** (Suchitra Singh (பிறப்பு :சனவரி 31, 1977) முன்னாள் இந்தியத் துடுப்பாட்ட அணி வீராங்கனை ஆவார். வலது கை மட்டையாளரான இவர் வலது கை நேர்ச்சுழல் பந்து வீச்சாளர் ஆவார். இவர் காமரூப் பெருநகர் மாவட்டம், அசாமில் பிறந்தார்.  

2007-08 ஆம் ஆண்டில் அசாம் அணிக்காக வங்காளத் துடுப்பாட்ட அணிக்கு எதிராக சீனியர் பெண்கள் துடுப்பாட்டத் தொடரில் அறிமுகமானார். 2007-08 ஆம் ஆண்டிற்கான மண்டலங்களுக்கிடையிலான தொடரில் கிழக்கு மண்டலம் சார்பாக இவர் விளையாடினார். இந்தத் தொடரில் 14.16 எனும் மட்டையாட்ட சராசரியினையும் 7 இலக்குகளையும் கைப்பற்றினார்.
# எஸ். கே. செல்வம்

**எஸ்.கே.செல்வம்** (*S. K. Selvam*) இந்திய அரசியல்வாதியும், தமிழகத்தின் வீரபாண்டி தொகுதியைச் சேர்ந்த முன்னாள் சட்டமன்ற உறுப்பினருமாவார். இவர் அனைத்திந்திய அண்ணா திராவிட முன்னேற்றக் கழகத்தின் சார்பில் 2001 மற்றும் 2011 தேர்தலில் வீரபாண்டி தொகுதியிலிருந்து தேர்ந்தெடுக்கப்பட்டார்.  

திராவிட முன்னேற்றக் கழக முன்னாள் அமைச்சர் வீரபாண்டி எஸ். ஆறுமுகம் குடும்பத்தைச் சேர்ந்த இரண்டாம் தலைமுறை அரசியல்வாதி எஸ். கே. செல்வம். ஆனால் இவர் அண்ணா திராவிட முன்னேற்றக் கழகத்தினை பிரதிநிதித்துவப்படுத்துகிறார்.
# ராணி நாரா

**ராணி நாரா** (Ranee Narah பிறப்பு: அக்டோபர் 31, 1965) ஓர் இந்திய அரசியல்வாதி மற்றும் அசாம் மாநிலங்களவை உறுப்பினர் ஆவார்.இவர் இந்திய தேசிய காங்கிரசில் உறுப்பினராக உள்ளார்.  

## பின்னணி
இவர் குவகாத்தி பல்கலைக்கழகத்தில் பட்டம் பெற்றவர் ஆவார். இவர் அசாம் மாநில அணியின் தலைவராக தொழில்முறை துடுப்படடம் விளையாடினார். இவர் பாரத் நாராவை மணந்தார்.  

2006 ஆம் ஆண்டில் இந்தியத் துடுப்பாட்டக் கட்டுப்பாட்டு வாரியத்துடன் இணைக்கும் வரை நாரா இந்திய மகளிர்துடுப்பாட்ட சங்கத்தின் தலைவராக இருந்துள்ளார். இவர் பி.சி.சி.ஐ மகளிர் குழுவில் உறுப்பினராக இருந்தார். நாரா, அசாம் கால்பந்து சங்கம் மற்றும் அசாம் துடுப்பாட்ட சங்கத்தின் துணைத் தலைவராகவும் பணியாற்றியுள்ளார்.  

## அரசியல் வாழ்க்கை
நாரா, தனது அரசியல் வாழ்க்கையை இந்திய தேசிய காங்கிரசுடன் 1995 இல் தொடங்கினார். இவர் பொதுச் செயலாளர், துணைத் தலைவர் மற்றும் அசாம் பிரதேச இளைஞர் காங்கிரசின் தலைவர் ஆகிய பதவிகளை அடுத்தடுத்து வகித்தார். 1998 ல் அசாமில் உள்ள லக்கிம்பூர் தொகுதியின் மக்களவை பிரதிநிதியாக நாரா இந்திய நாடாளுமன்றத்திற்குத் தேர்ந்தெடுக்கப்பட்டார். பின்னர் இவர் மக்களவை உறுப்பினராக மூன்று முறை பணியாற்றியுள்ளார். நாரா 2003 இல் இந்திய இளைஞர் காங்கிரஸின் தேசிய மன்றத்திற்குத் தேர்ந்தெடுக்கப்பட்டார் இவர் 2009 இல் மக்களவையில் இந்திய தேசிய காங்கிரஸின் துணை தலைமை கொறடாவாக நியமிக்கப்பட்டார்.  

நாரா 2012 ஆம் ஆண்டில் இந்திய மத்திய அமைச்சரவையில் பழங்குடியினர் விவகாரங்களுக்கான இராஜாங்க அமைச்சர் பதவியில் அமர்த்தப்பட்டார்.  

21 மார்ச் 2016 அன்று, நாரா 85 ல் 47 வாக்குகளைப் பெற்று (குறைந்தபட்ச தேவை 38) மாநிலங்களவைக்குத் தேர்வானார்.
# ஏ. சுப்பிரமணியம்


**ஏ. சுப்பிரமணியம்** (*A. Subramaniam*) என்பர் இந்தியச் சுதந்திரப் போராட்ட வீரர் மற்றும் பிரஜா சோசலிச கட்சியைச் சேர்ந்த அரசியல்வாதி ஆவார். இவர் வெள்ளையனே வெளியேறு இயக்கத்தில் பங்கேற்றார். இந்த இயக்கத்தில் பங்கேற்றதற்காக இவர் சிறைத் தண்டனைக்கு அனுப்பப்பட்டார். இவர் 1971இல் சிங்காநல்லூரிலிருந்து தமிழகச் சட்டமன்ற உறுப்பினராகத் தேர்ந்தெடுக்கப்பட்டார். இவர் 20 மார்ச் 2019 அன்று தனது 93 வயதில் காலமானார்.
# எஸ். ஜி. சுப்பிரமணியன்

**எஸ். ஜி. சுப்பிரமணியன்** (*S. G. Subramanian*) என்பார் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினர் ஆவார். இவர் 2016<nowiki/>ஆம் ஆண்டில் விருதுநகர் மாவட்டம் சாத்தூர் சட்டமன்றத் தொகுதியிலிருந்து அகில இந்திய அண்ணா திராவிட முன்னேற்றக் கழகம் வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.  

முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைத் தமிழக சபாநாயகர் ப. தனபால் தகுதி நீக்கம் செய்தார்.
# ஆர். சுந்தரராஜ்

**ஆர்.சுந்தரராஜ்** (*R. Sundararaj*) என்பார் இந்திய அரசியல்வாதி மற்றும் முன்னாள் தமிழகச் சட்டமன்ற உறுப்பினர் ஆவார். இவர் 2016<nowiki/>ஆம் ஆண்டில் நடைபெற்ற சட்டமன்ற தேர்தலில் ஓட்டப்பிடாரம் தொகுதியிலிருந்து அனைத்திந்திய அண்ணா திராவிட முன்னேற்றக் கழக உறுப்பினராகத் தமிழகச் சட்டமன்றத்திற்குத் தேர்ந்தெடுக்கப்பட்டார்.  

முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி தினகரனுக்கு விசுவாசமாகி, அம்மா மக்கள் முன்னேற்றக் கட்சியில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைத் தமிழக சபாநாயகர் ப. தனபால் தகுதி நீக்கம் செய்தார்.  

## இதனையும் காண்க
- ஆர். சுந்தரராஜன்
- ஆர். சுந்தர்ராஜன் (இயக்குநர்)
# ஏ. கே. சி. சுந்தரவேல்



**ஏ. கே. சி. சுந்தரவேல்** (*A.K.C.Sundaravel*) இந்தியாவைச் சேர்ந்த ஓர் அரசியல்வாதியும், தமிழகத்தின் முன்னாள் சட்ட மன்ற உறுப்பினரும் ஆவார். வேலூர் மாவட்டத்தைச் சேர்ந்த இவர் 1991 ஆம் ஆண்டு நடைபெற்ற சட்டமன்றத் தேர்தலில், திருப்பத்தூர் தொகுதியில் அண்ணா திராவிட முன்னேற்றக் கழக கட்சி சார்பில் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.  

பின்னர் 2001 ஆம் ஆண்டு முதல் 2006 ஆம் ஆண்டு வரை திருப்பத்தூர் நகரசபைத் தலைவராகவும் பொறுப்பு வகித்தார். தொடர்ந்து அதிமுகவில் இருந்து விலகி அமமுகவில் சேர்ந்து, நகரச் செயலாளராகப் பதவி வகித்தார்.  

## குடும்பம்
விஜயலட்சுமி என்பவரை இவர் திருமணம் செய்து கொண்டார். தம்பதியருக்கு ஒரு மகள் பிறந்தார்.  

## இறப்பு
இவரும், இவருடைய மனைவியும் ஏப்ரல் 06, 2019 ஆம் ஆண்டு நடைபெற்ற சாலை விபத்தில் மரணமடைந்தனர்.
# மனோ தங்கராஜ்



**டி மனோ தங்கராஜ்** (*T*. *Mano Thangaraj*) இந்திய அரசியல்வாதியும், தமிழக அமைச்சரும் ஆவார்.  

## ஆரம்ப கால வாழ்க்கை
மனோ தங்கராஜ் கன்னியாகுமரி மாவட்டத்தைச் சேர்ந்த கருங்கல் நகரைச் சேர்ந்தவர். இவர் 1996 முதல் 2006 வரை மாவட்ட பஞ்சாயத்துத் தலைவராக இருந்துள்ளார். இவர் தனது கல்லூரி நாட்களிலிருந்தே அரசியலில் மிகவும் ஈடுபாடு கொண்டிருந்தார். மார்த்தாண்டம் கிறித்தவ கல்லூரியின் மாணவர் சங்கத் தலைவராக இருந்துள்ளார். இவருக்கு திருமணமாகி ஒரு மகன் மற்றும் ஒரு மகள் உள்ளனர், தற்பொழுது மனைவியை விட்டு பிரிந்து வாழ்ந்து வருகிறார். இவர் 1988ஆம் ஆண்டில் கூடங்குளம் அணுமின் நிலையத்திற்கு பேச்சிப்பாறை நீர்த்தேக்கத்திலிருந்து தண்ணீர் எடுப்பதை எதிர்த்து போராட்டங்களை நடத்தியுள்ளார்.  

## சமூக செயல்பாடுகள்
இவர் பெண்கள், குழந்தைகள் மற்றும் சுகாதாரம் தொடர்பான பிரச்சினைகளில் செயல்பட்டு வரும் குட் விஷன் நற்பணி மன்றத்தை நிர்வகித்து வருகிறார்.  

## அரசியல் வாழ்வு
இவர் 2016 இல் பத்மனாபபுரம் சட்டமன்ற தொகுதியிலிருந்து] சட்டமன்ற உறுப்பினராக தேர்ந்தெடுக்கபட்டார்.  
2021 தமிழ்நாடு சட்டமன்றத் தேர்தலில் அதே தொகுதியில் இருந்து திராவிட முன்னேற்றக் கழக சட்டமன்ற உறுப்பினராகத் தேர்ந்தெடுக்கப்பட்டார். சட்டமன்ற உறுப்பினராக மீண்டும் தேர்ந்தெடுக்கபட்டார்.2021 மே 7 அன்று தமிழக தகவல் தொழில்நுட்பத் துறை அமைச்சசராக பதவியேற்றார்.இதையடுத்து 2023 மே 11 அன்று இலாகா மாற்றம் செய்யப்பட்டு பால்வளத்துறை அமைச்சராக பதவியேற்றார். தமிழக அமைச்சரவையில் செய்யப்பட்ட மாற்றத்தை அடுத்து 28 செப்டம்பர் 2024 அன்று அமைச்சர் பதவியில் இருந்து விடுவிக்கப்பட்டார்.  

## தேர்தல்கள்
| 2016 | 2016 தமிழக மாநில சட்டசபை தேர்தல் | திமுக | பத்மனாபபுரம் | வெற்றி | 76,249 | 47.2% |  |
| --- | --- | --- | --- | --- | --- | --- | --- |
| 2021 | 2021 தமிழக மாநில சட்டசபை தேர்தல் | திமுக | பத்மனாபபுரம் | வெற்றி | 87,734 | 51.57% | } |
# நுசாத் பர்வீன்



**நுசாத் மசி பர்வீன்** (Nuzhat Parween பிறப்பு 5 செப்டம்பர் 1996) ஓர் இந்திய சர்வதேச துடுப்பாட்ட வீரர் ஆவார். இவர் மத்தியப் பிரதேசத்தின் 16 வயதுக்குட்பட்ட கால்பந்து அணியின் முன்னாள் கால்பந்துத் தலைவர் ஆவார். இவர் 2011 இல் சிங்க்ராலியின் மாவட்ட துடுப்பாட்ட அணியில் சேர்ந்தார். மேற்கிந்திய தீவுகளுக்கு எதிரான இருபதுக்கு 20 சர்வதேச தொடரில், 2016 நவம்பரில் இந்திய தேசிய அணிக்காக அறிமுகமானார். பர்வீன் ஒரு இலக்குக் கவனிப்பாளர் ஆவார்.  

## ஆரம்ப கால வாழ்க்கை
நுசாத், மாசி ஆலம் மற்றும் நசிமா பேகம் ஆகியோரின் மகள் ஆவார். இவருடன் பிரந்தோர் நான்கு பேர். அண்ணன் அமீர் சோஹைல், மூத்த சகோதரி நேமத் பர்வீன், தங்கை ஆசியா பர்வீன் மற்றும் தம்பி அயன் அஷ்ரப் சோஹைல்.  

சிங்க்ராலியில் பிறந்த இவர் , மத்திய பிரதேசம் மற்றும் மத்திய மண்டலத்திற்காக தனது உள்ளூர் துடுப்பாட்டப் விளையாடுவார். இவர் இப்போது மேற்கு ரயில்வேக்காக அணிக்காக விளையாடுகிறார்.  

## துடுப்பாட்ட வாழ்க்கை
நுசாத் ஒரு கால்பந்து வீரராக இருந்தார், மேலும் 16 வயதிற்குட்பட்ட கால்பந்து அணிக்கு மத்திய பிரதேசத்தின் தலைவராக இருந்தார்.  

5 ஆண்டுகளுக்குள் தேசிய அணியில் இடம் பிடித்த முதல் இந்திய வீரர் நுசாத் ஆவார்.
# கு. சிவமணி


**கு. சிவமணி** (1 ஆகத்து 1932 – 12 ஆகத்து 2022) என்பவர் தமிழ்நாட்டைச் சேர்ந்த ஒரு தமிழ் பேராசிரியர், அகராதி தொகுப்பாளர், மொழி பெயர்ப்பாளர், எழுத்தாளர் ஆவார்.  

## பிறப்பும், கல்வியும்
இவர் தஞ்சாவூரில் வாழ்ந்த பெரும்புலவர் கரந்தை சிவகுப்புசாமி, பருவதத்தம்மை இணையருக்கு மகனாக 01.08.1932 இல் பிறந்தார். 1950-52 இல் இடைநிலை வகுப்பையும், 1953-55 இல் தமிழ்ச் சிறப்பு வகுப்பையும், முதுகலைப் பட்டத்தையும் (1958) அண்ணாமலைப் பல்கலைக்கழகத்தில் பயின்றார். பி.டி. பட்டத்தைச் சென்னை சைதாப்பேட்டையிலும், பி.ஜி.எல். என்னும் சட்டப் படிப்பைச் சென்னைச் சட்டக் கல்லூரியிலும் பயின்றார். முனைவர் பட்ட ஆய்வைத் தஞ்சாவூர் தமிழ்ப் பல்கலைக்கழகத்தில் முடித்தார்.  

## தொழில் வாழ்க்கை
இவர் தன் 24வது வயதிலேயே கரந்தைத் தமிழ்க்கல்லூரியில் முதல்வராக பொறுப்பு வகித்தார். பின்னர் பாபநாசம் திருவள்ளுவர் கலைக் கல்லூரியிலும் கல்லூரி முதல்வராக பணியாற்றினார். அப்போது கல்லூரி நிர்வாகத்துடன் ஏற்பட்ட கருத்து வேறுபாட்டின் காரணமாக அதிலிருந்து விலகினார். அச்சமயத்தில் தமிழகத்தின் இரண்டாவது சட்ட ஆட்சிமொழி ஆணையத்தின் தலைவராக இருந்தார் நீதியரசர் மகாராஜன். அவரை சிவமணி சந்தித்தபோது தமிழ்நாடு சட்ட ஆட்சிமொழி ஆணையத்தில் மொழிபெயர்ப்பாளர் பணியில் சேருமாறு அழைப்பு விடுத்தார். அதற்கு தயங்கிய கு. சிவமணியை வற்புறுத்தி அப்பொறுப்பை ஏற்கவைத்தார். அப்பணியின்போது 60 சட்டங்களை தமிழில் இவர் மொழிபெயர்த்தார். மேலும் 500க்கும் மேற்பட்ட சட்டங்களை மொழிபெயர்க்கும் பணியில் பிறருடன் ஈடுபட்டார். 1990இல் தமிழக அரசுப் பணியிலிருந்து ஓய்வு பெற்றார். புதுவையில் அயல் பணியில் இருந்த கு. சிவமணிக்கு புதுச்சேரி அரசு இரண்டாண்டு பணி நீட்டிப்பு வழங்கி அவரிடம் இருந்த குறிப்புகளைக் கொண்டு சட்ட ஆட்சியச் சொற்களஞ்சியம் உருவாக்கினார். மேலும் இவர் சென்னைப் பல்கலைக்கழகத்தின் பேரகரமுதலி சீராய்வுத் திட்டத்தின் பதிப்பாசிரியராக விளங்கினார்.  

## விருதுகள்

- கரந்தைத் தமிழ்ச் சங்கத்தின் தமிழ்வேள் விருது
- தமிழக அரசின் செந்தமிழ்ச் சொற்பிறப்பியல் அகரமுதலித் திட்ட இயக்ககத்தின் தேவநேயப் பாவாணர் விருது (ஒரு லட்ச ரூபாய் பண முடிப்புடன்)

## படைப்புகள்
'இலக்கியம்  

- பாரதியின் குயில்பாட்டு (1968);
- பாரதியின் குயில் நுண்ணாய்வு (2008)
- திருவள்ளுவர் கருத்துரை (அதிகார அடைவு உரை-புதிய அணுகுமுறை) (1970)
- தமிழ்மொழி
- தமிழ் இலக்கியம்
;இலக்கணம்  

- தமிழ் இலக்கண அகராதி
- நன்னூல் தெளிவுரை

;வரலாறு  
- தமிழர் கல்வி வரலாறு

;அகராதி  
- சட்டச் சொல் அகராதி (சென்னைப் பல்கலைக்கழகம்)
- சட்ட ஆட்சியச் சொற்களஞ்சியம் (புதுவை அரசு வெளியீடு)

;திறனாய்வு  
- The Age of Tolkappiyam: Dimensitions of Tolkappiyam

;மொழிபெயர்ப்புகள்  
- The Summom Bonum of Tirukkural
- இந்திய அரசமைப்பு ( அதிகாரமுறைத் தமிழாக்கம், இந்திய அரசுக்காக)

;புதினம்  

- அன்புவலை (1960)
- வேள்வி

;கவிதைகள்  

- பாட்டரங்கம்
- கவிதைச் சோலை
- காதல் மலர்கள்
- சிறுவர் பூங்கா
- தமிழிசை மலர்கள்
- கடற்கன்னி
- இறைவா வா

;நாடகங்கள்  

- கலிங்கத்துப்பரணி,
- தமிழ்நந்தி (வரலாற்று நாடகங்கள்),
- ஆசை நிழல் (வரலாற்று நாடகம்),
- சங்க இலக்கிய ஓரங்க நாடகங்கள்

;கட்டுரை  
- காற்று அலைகளிலே (வானொலி உரைகள்)

## மறைவு
கு. சிவமணி 2022 ஆகத்து 12 அன்று மாலை புதுச்சேரியில் தனது 90 அகவையில் காலமானார்.
# அதிதி குப்தா (ஆசிரியர்)


**அதிதி குப்தா** (*Aditi Gupta*) ஓர் இந்திய எழுத்தாளரும், "மென்ஸ்ட்ரூபீடியா காமிக்" வலைதளத்தின் இணை நிறுவனரும் ஆவார். இவரும் இவரது கணவர் துகின் பாலும், தேசிய வடிவமைப்பு நிறுவனத்தின், முன்னாள் மாணவர்களாவர். இவர்கள் 2012 இல் "மென்ஸ்ட்ரூபீடியா காமிக்" என்ற வரைகதை நிறுவனத்தை இணைந்து நிறுவினர். 2014 ஆம் ஆண்டில், போர்ப்ஸ் இந்தியா என்ற இதழின் '30 வயதுக்குட்பட்ட சிறந்த 30 பேர் பட்டியலி'ல் இவர் இடம் பெற்றார்.  

## ஆரம்ப கால வாழ்க்கை
பொறியியல் பட்டதாரியான இவர் அகமதாபாத்தின் தேசிய வடிவமைப்பு நிறுவனத்தில் புதிய ஊடக வடிவமைப்பில் முதுகலை பட்டம் பெற்றார். இவர் இந்தியாவின் சார்க்கண்டுவில் உள்ள கர்வாவில் பிறந்தார். இவரது 12 வயதிலேயே இவருக்கு மாதவிடாய் தொடங்கியது. ஆனால் தனது 15 வயதில் 9 ஆம் வகுப்பில் படிக்கும்போது மாதவிடாய் பற்றி கற்பிக்கப்பட்டபோதுதான் மாதவிடாய் பற்றிக் கற்றுக்கொண்டார். தன்னுடைய குழந்தைப் பருவத்தில், மாதவிடாய் நாட்களில் வழிபாட்டுத் தலங்களுக்குச் செல்லவோ, மற்றவர்களின் படுக்கைகளில் உட்காரவோ அனுமதிக்கப்படவில்லை. மேலும் தனது உடைகளைத் தனியாக துவைத்துக் கழுவி உலர வைக்க வேண்டியிருந்தது. சந்தையில் கிடைக்கும் விடாய்க்கால அணையாடைகளை வாங்குவதற்கு இவர் அனுமதிக்கப்படவில்லை. ஏனெனில் அவற்றை வாங்குவது 'குடும்பத்தின் கௌரவத்திற்கு இழுக்கு' என்பதால் தடுக்கப்பட்டார். இவர் தனது 15 வயதில் தனது முதல் விடாய்க்கால அணையாடையை வாங்கினார்.  

அதிதி தனது கணவர் துகின் பாலை தேசிய வடிவமைப்பு நிறுவனத்தில் சந்தித்தார். அங்கு இவர்கள் இருவரும் சேர்ந்து பல திட்டங்களில் பணியாற்றினர். மிகவும் படித்தவர்களிடையே கூட மாதவிடாய் குறித்த விழிப்புணர்வு இல்லாததை இவர்கள் கண்டறிந்தனர். மேலும் பலர் இன்னும் மாதவிடாய் கட்டுக்கதைகளை நம்பி பின்பற்றி வந்தனர்.  

## தொழில்
மாதவிடாய் குறித்த விழிப்புணர்வும், அதைப்பற்றிய கல்வியும் இல்லாதது ஒரு வருடத்திற்கு இந்த விஷயத்தில் ஆராய்ச்சியைச் செய்யத் தூண்டியது. தற்போது வட இந்தியாவின் ஐந்து மாநிலங்களில் உள்ள பள்ளிகளில் பயன்படுத்தப்படும் பொருட்களை குப்தா தயாரித்தார். குப்தா இந்த வரைகதையை மெக்சனா, காந்திநகர், அகமதாபாது, ராஞ்சி ஆகிய நகரங்களில் உள்ள பள்ளிகளில் விநியோகித்தார். அங்கு பெண்கள், அவர்களின் பெற்றோர் மற்றும் ஆசிரியர்கள் இதை மிகவும் விரும்பினர். சிரத்தா கபூர், பரினீதி சோப்ரா, கல்கி கோய்ச்லின், நேஹா துபியா, மந்திரா பேடி போன்ற பல நடிகைகள் இணைந்து *டச் தி பிக்கிள்* இயக்கம் விஸ்பர் இந்தியா நிறுவனத்துடன் இணைந்து பல இடங்களில் "மென்ஸ்ட்ரூபீடியா" தனது பிரசாரத்தைத் தொடங்கியது. மென்ஸ்ட்ரூபீடியா காமிக் ஒவ்வொரு மாதமும் ஒரு இலட்சம் பார்வையாளர்களைப் பெறுகிறது. இவரது வரைகதை புத்தகங்களை புரோட்சஹான், முன்ஷி ஜெகநாத் பகவான் ஸ்மிருதி சான்ஸ்தான், இன்ஸ்டிங்க்ட்ஸ், கன்ஹா போன்ற தன்னார்வ தொண்டு நிறுவனங்களும், லடாக்கில் உள்ள இரண்டு பௌத்த மடாலயங்களுடன் பயன்படுத்தியுள்ளன. ஓர் இந்து மதத் தலைவரிடமிருந்து "அவர்கள் நல்லது செய்கிறார்கள், ஆனால் அவர்களுக்கு மதம் பற்றி எதுவும் தெரியாது" என்று விமர்சனங்களைப் பெற்றார்.
# அசுரகுரு


**அசுரகுரு** (*Asuraguru*) என்பது 2020ஆம் ஆண்டு வெளியான இந்திய தமிழ் அதிரடி பரபரப்பூட்டும் திரைப்படம் ஆகும். ஜே. எஸ். பி பிலிம் ஸ்டுடியோஸ் என்ற பதாகையின் கீழ் ஜே. எஸ். பி. சதீஷ் தயாரித்த இப்படத்தை, ஏ. ராஜ்தீப் எழுதி இயக்கியுள்ளார். இப்படத்திற்கான உரையாடலை கபிலன் வைரமுத்து மற்றும் சந்துரு மாணிக்கவாசகம் ஆகியோர் எழுதியுள்ளனர். படத்தில் விக்ரம் பிரபு, மகிமா நம்பியார் ஆகியோர் முன்னணி வேடங்களில் நடிக்க, சுப்பாராஜூ, யோகி பாபு, நாகினீது ஆகியோர் பிற பாத்திரங்களில் நடித்துள்ளனர். இந்த படம் 13 மார்ச் 2020 அன்று வெளியானது.  

## கதைச்சுருக்கம்
தனியார் அஞ்சல் ஊழியராக தன்னைக் காட்டிக் கொள்ளும் சக்தி (விக்ரம் பிரபு) பெருமளவு பணத்தைக் கொள்ளையடிப்பவராக உள்ளார். இதை தொடர் கொள்ளையாக செய்துவருகிறார். இந்த கொள்ளைகளை கண்டறிய காவல் அதிகாரி மாணிவாசகம் தீவிரமாக செயல்படுகிறார். அதேபோல தனது அவாலா பணத்தைக் கொள்ளையடித்தவனை கண்டுபிடிக்க தனியார் துப்பறிவாளரான தியாவை (மகிமா நம்பியார்) நிழல் உலகத் தலைவரான ஜமாலுதீன் (நாகிநீடு) அணுகுகிறான். சக்தி எதற்காக இந்த கொள்ளைகளில் ஈடுபடுகிறான். அவனை கண்டுபிடிக்க முடிந்ததா என்பதே கதையின் பிற்பகுதி ஆகும்.  

## நடிகர்கள்

- விக்ரம் பிரபு சக்தியாக
- மகிமா நம்பியார் தியாவாக
- சுப்பாராஜூ சி. கே. மாணிவாசகம் ஐ.பி.எஸ் ஆக
- யோகி பாபு 'டிஜிடல் இந்தியா' தனகரனாக
- ஜெகன் ஜெகநாதநாக
- நாகிநீடு ஜமாலுதீனாக
- குமரவேல் குமரவேலாக
- மனோபாலா சக்தியின் முதலாளியாக
- ஜாங்கிரி மதுமிதா அதிகாரி மகேஸ்வரியாக
- அனுபமா குமார் திவ்யாவின் தாயாக
- ரிஷா நவ்யாவாக
- ஜெய்முரளி ரன்னா சிறுவயது சக்தியாக
- பாய்ஸ் ராஜன் ஆர். ராஜேஷ் கண்னனாக
- சம்பத் ராம் அடியாளாக
- பசங்க சிவகுமார் மனநல மருத்துவராக
- ரோபோ சந்துரு காவல் அதிகாரியாக

## தயாரிப்பு
இதற்கு முன் இயக்குநர் மோகன் ராஜாவிடம் பணியாற்றிய ஏ. ராஜ்தீப் இந்த படத்தின் மூலம் இயக்குநராக அறிமுகமானார். விக்ரம் பிரபு தனது *துப்பாக்கி முனை* படப்பிடிப்பில் வேலைகளில் ஈடுபட்டிருந்தபோது இந்த படத்தில் ஒப்பந்தமிட்டார். இப்படத்தின் முதன்மைப் படப்பிடிப்பு 15 பிப்ரவரி 2018 துவங்கியது. படப்பிடிப்பானது முக்கியமாக சென்னை, உடுமலைப்பேட்டை போன்ற இடங்களில் படமாக்கப்பட்டது.  

## இசை
இப்படதிற்கான இசையை கணேஷ் ராகவேந்திரா அமைத்தார். பாடல் வரிகளை கபிலன் வைரமுத்து, கணேஷ் ராகவேந்திரா ஆகியோர் எழுதினர்.
# துர்கா பாய் வியாம்


**துர்காபாய் வியாம்** (**Durgabai Vyam)** (பிறப்பு: 1972கள் ) பழங்குடி கலையின் கோண்டு பாரம்பரியத்தில் பணிபுரியும் போபாலை தளமாகக் கொண்ட முன்னணி பெண் கலைஞர்களில் ஒருவராவார். இவரது பெரும்பாலான பணிகள் மத்தியப் பிரதேசத்தின் மாண்ட்லா மாவட்டத்தில் உள்ள இவரது பிறந்த இடமான புர்பாஸ்பூர் என்ற கிராமத்தில் வேரூன்றியுள்ளன.  

## ஆரம்ப கால வாழ்க்கை
துர்கபாய் வியாம் மத்திய பிரதேசத்தில் உள்ள புர்பாஸ்பூர் என்ற கிராமத்தில் பிறந்தார். இவரது ஆரம்பகால *திக்னா* படைப்புகள் பாராட்டைப் பெற்றன.  

## தொழில்
தனது பாட்டியுடன் கதைகளைக் கேட்பதும், தாயின் கீழ் வழிகாட்டுதலும் ஆரம்ப ஆண்டுகளில் துர்காபாயின் கலைக்கு குறிப்பிடத்தக்க பங்களிப்பை அளித்தன. தனது 15 வயதில், களிமண் மற்றும் மர சிற்பி சுபாஷ் வியாம் என்பவரை மணந்தார்.
# எஸ். வெற்றிவெல்

**எஸ். வெற்றிவெல்** (*S. Vetrivel*) தமிழ்நாடு மாநிலத்தில் தீவிரமாகச் செயல்படும் ஒரு அரசியல்வாதி. இவர் தற்போது தமிழகச் சட்டமன்றத்தின் ஓமலூர் சட்டமன்ற உறுப்பினராக பணியாற்றி வருகிறார். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினராக உள்ளார்.  

## ஆரம்பகால வாழ்க்கை மற்றும் கல்வி
வெற்றிவேல் தனது பள்ளிப்படிப்பைச் சேலத்தில் உள்ள சிறு மலர் பள்ளியில் முடித்தார். மேலும் இவர் சேலம், சவுடேஸ்வரி கலை அறிவியல் கல்லூரியில் பி.ஏ. பட்டம் பெற்றார்.  

இவர் 14 வயதிற்குட்பட்டோர் மற்றும் 23 வயதிற்குட்பட்ட தமிழ்நாடு துடுப்பாட்ட அணிக்காக விளையாடியுள்ளார். இவர் தமிழ்நாடு துடுப்பாட்ட வாரிய தேர்வுக் குழு மற்றும் சென்னை துடுப்பாட்ட கிளப்பின் உறுப்பினராகவும் உள்ளார்.  

## அரசியல் வாழ்க்கை
இவர் 1991ஆம் ஆண்டு முதல் அதிமுக உறுப்பினராக உள்ளார். 2011 முதல் 2015 வரை கருப்பூர் நகரப் பஞ்சாயத்துக்குத் தலைவராக இருந்தார். 2016ஆம் ஆண்டு ஓமலூர் தொகுதியின் அதிமுக சார்பில் சட்டமன்றத்திற்கு வேட்பாளராகப் போட்டியிட்டு 19,956 வாக்கு வித்தியாசத்துடன் வெற்றி பெற்று தமிழக சட்டப்பேரவை உறுப்பினரானார்.
# தாபிதா சாலமன்


**தாபிதா சாலமன்** (Tabitha Solomon) (பிறப்பு 1901) இந்தியாவில் பல் மருத்துவராக தகுதி பெற்ற முதல் பெண்களில் ஒருவர் ஆவார். 1928இல் கொல்கத்தா பல் கல்லூரி மற்றும் மருத்துவமனையில் பட்டம் பெற்றார். பட்டம் பெற்ற பிறகு சித்தரஞ்சன் சேவா சதன் மருத்துவமனையில் பல் மருத்துவ நிலையத்தைத் தொடங்கினார். மேலும் தபெரின் மருத்துவமனையிலும் பணிபுரிந்தார். பக்தாத் யூத சமூகத்தின் உறுப்பினரான இவர் யூத சமுதாயப் பணிகளில் நெருக்கமாக ஈடுபட்டார்.  

## ஆரம்பகால வாழ்க்கையும் கல்வியும்
தாபிதா சாலமன் 1900ஆம் ஆண்டில் பிரித்தானிய இந்தியாவில் பாக்தாதி யூத சமூகத்தில் பிறந்தார். இந்தியாவில் பல் மருத்துவராக தகுதி பெற்ற முதல் பெண்களில் இவரும் ஒருவர், கொல்கத்தா பல் மருத்துவக் கல்லூரி மற்றும் மருத்துவமனையில் (பின்னர் டாக்டர் ஆர். அகமது பல் கல்லூரி) பட்டம் பெற்றார், 1928 மார்ச் 30 அன்று பல் மருத்துவத்தில் பட்டம் பெற்றார். அதே கல்லூரியிலிருந்து 1923 இல் தகுதி பெற்ற ஒரே முந்தைய பல் மருத்துவரான பாத்திமா அலி ஜின்னாவிற்கு ஐந்து ஆண்டுகளுக்குப் பிறகும், லாகூரில் உள்ள டி'மொன்ட்மோர்ன்சி பல் மருத்துவக் கல்லூரியில் பல் மருத்துவத்தில் 1944 இல் தகுதி பெற்ற விம்லா சூட் என்பவருக்கு பதினாறு ஆண்டுகளுக்கு முன்பும் இவரது சாதனை இருந்தது.  

## தொழில்
இவர், *கல்கத்தா டென்டல் ஜர்னல்* என்ற இதழில் இரபியுதீன் அகமது என்பவருடன் பணிபுரிந்து சித்தரஞ்சன் சேவா சதான் மருத்துவமனையில் பல் மருத்துவ நிலையத்தைத் தொடங்கினார். மேலும், தபெரின் மருத்துவமனையில் கௌரவ மருத்துவராகப் பணிபுரிந்தார்.  

இவர் யூத காரணிகளில் நெருக்கமாக ஈடுபட்டார். மகளிர் சர்வதேச சியோனிச அமைப்பு, நலக்குழுக்கள், கொல்கத்தா யூத சங்கம், பன்முக கலாச்சார கொல்கத்தா மகளிர் குழு ஆகியவற்றில் பணியாற்றினார்.  

## சொந்த வாழ்க்கை
தபிதா சாலமன் எரிக், சார்லசு என்ற இரண்டு மகன்களையும் ஹெப்பே என்ற ஒரு மகளையும் பெற்றார்.
# அம்மன் கி. அர்ஜுனன்


**அம்மன் கி. அர்ஜுனன்** (Amman K. Arjunan) ஓர் இந்திய அரசியல்வாதி ஆவார். இவர் தமிழ்நாட்டின் கோயம்புத்தூர் மாவட்டம் கோயம்புத்தூர் தெற்கு தொகுதியைச் சேர்ந்த தமிழக சட்டப்பேரவையின் தற்போதைய உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகத்தினைச் சேர்ந்தவர்.
# இரா. பாலசுப்ரமணி

**இரா. பாலசுப்பிரமணி** (*R. Balasubramani*) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 2016<nowiki/>ஆம் ஆண்டில் நடைபெற்ற சட்டமன்ற தேர்தலில் ஆம்பூர் தொகுதியில் இருந்து அனைத்திந்திய அண்ணா திராவிட முன்னேற்றக் கழக வேட்பாளராக போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.  

முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி. டி. வி. தினகரனுக்கு விசுவாசமாக, அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைத் தமிழக சட்டப்பேரவை சபாநாயகர் ப. தனபால் தகுதி நீக்கம் செய்தார்.
# ஈ. கே. துரைசாமி


**ஈ. கே. துரைசாமி** (E. K. Duraiswamy) என்பவர் தமிழ்நாடு சட்டமன்ற தமிழ்நாடு உறுப்பினராக குடியாத்தம் தொகுதியிலிருந்து 1971 தேர்தலில் திராவிட முன்னேற்றக் கழகம் சார்பில் தேர்ந்தெடுக்கப்பட்டவர். இவர் குடியாத்தம் தொகுதியில் 34954 வாக்குகளைப் பெற்று தனக்கு அடுத்தபடியாக வந்த டி.ஏ.ஆதிமூலத்தினை விட 16374 வாக்குகள் அதிகம் பெற்றார்.
# தே. ஞானசிகாமணி



**தே. ஞானசிகாமணி** (*D. Gnanasigamony*) என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1977ஆம் ஆண்டு நடைபெற்ற சட்டமன்ற தேர்தலில் கன்னியாகுமரி மாவட்டத்தில் உள்ள விளவங்கோடு தொகுதியிலிருந்து இந்தியப் பொதுவுடைமைக் கட்சி (மார்க்சிஸ்ட்) வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# பானோ ஹராலு


**பானோ மெகோல்ஹசாவ் ஹராலு** (Bano Megolhusau Haralu) ஒரு பத்திரிகையாளரும், ஒரு வனப்பாதுகாவலரும் ஆவார். இவர் தூர்தர்ஷன், என்.டி.டி.வி போன்ற நிறுனங்களில் பணிபுரிந்தார். மேலும், *ஈஸ்டர்ன் மிரர்* என்ற பத்திரிக்கையின் ஆசிரியராகவும் இருந்தார். சிறந்த மகளிர் ஊடகவியலாளருக்கான சாமேலி தேவி ஜெயின் விருது, மற்றும் நாரி சக்தி விருது போன்ற விருதுகள் இவருக்கு வழங்கப்பட்டது. இவர் நாகாலாந்து வனவிலங்கு மற்றும் பல்லுயிர் பாதுகாப்பு அறக்கட்டளையின் இயக்குநராக உள்ளார்.
# தீதார்கஞ்ச் யட்சினி



**தீதார்கஞ்ச் யட்சினி** ( **Didarganj Yakshi** or **Didarganj Chauri Bearer**); ) மெருகூட்டப்பட்ட மணற்கல்லால் ஆன கூந்தலை முன் கொண்டையாக அணிந்த, அழகிய வேலைப்பாடுகள் கொண்ட யட்சினிப் பெண் சிற்பம் ஆகும். இச்சிற்பத்தின் காலம் கிபி முதல் அல்லது 2ஆம் நூற்றாண்டு ஆகும். இ இச்சிறபம் மகதத்தின் தலைநகரான பாடலிபுத்திரம் எனும் தற்கால பாட்னாவில் 1917-இல் கண்டெடுக்கப்பட்ட்து.  

தீதார்கஞ்ச் யட்சினி தற்போது பிகார் அருங்காட்சியகத்தில் காட்சிக்கு வைக்கப்பட்டுள்ளது. இந்த ஆளுயர யட்சினி சிற்பம் ஒரே மணற்கல்லால் செதுக்கப்பட்டது இதன் உயரம் 64" உயரம் ஆகும்.  
இச்சிலையை உற்று நோக்கும்போது ஆடை நயம் மற்றும் ஆடை மடிப்புகள் சிறப்புற அமைந்துள்ளது. கைவளையல்கள்,கழுத்தணி,தலையலங்காரங்கள்,இடையில் அணிந்துள்ள நகைகள் அலங்கரிக்கின்றன.  

## அடிக்குறிப்புகள்
# க. கண்ணையன்



**க. கண்ணையன்** (*K. Kannaiyan*) இந்திய அரசியல்வாதி மற்றும் தமிழக முன்னாள் சட்டமன்ற உறுப்பினர் ஆவார்.  

இவர் 1989 மற்றும் 1996 தேர்தல்களில் தொட்டியம் தொகுதியிலிருந்து திராவிட முன்னேற்றக் கழகத்தின் சார்பில் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2001ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளர் பி.அன்னாவியிடம் தோல்வியடைந்தார். 1991<nowiki/>ஆம் ஆண்டிலும் போட்டியிட்ட இவர் அதிமுகவின் என்.ஆர்.சிவபதியிடம் தோல்வியுற்றார்.  

கண்ணையன் 2006 தேர்தலில் தொட்டியம் தொகுதியில் சுயேச்சையாகப் போட்டியிட்டு மூன்றாவது இடத்தினைப் பிடித்தார். ஜனநாயக முற்போக்குக் கூட்டணியின் பகுதியாக, ஏற்பட்ட தேர்தல் ஒப்பந்தத்தின் விளைவாக ஏற்பட்ட கருத்து வேறுபாட்டால் சுயேட்சையாகப் போட்டியிட்டார். முசிறி தொகுதியிலும் 2011 தேர்தலில் சுயேட்டையாக போட்டியிட்டு மூன்றாம் இடத்தினைப் பிடித்தார்.  

கண்ணையனுக்கு கே.சுசீலா என்ற மனைவியும், ஒரு மகளும் உள்ளனர்.
# அனுபமா நிரஞ்சனா


**அனுபமா நிரஞ்சனா** (Anupama Niranjana ) (1934 &#x2013; 1991) மருத்துவர் மற்றும் எழுத்தாளர் ஆவார். இவர் கன்னட மொழியில் நவீன புனைகதை மற்றும் புனைவிலி படைப்புகளை எழுதியுள்ளார்.  

இவர் பெண்ணிய பார்வையோடு தனது படைப்புகளை உருவாக்கியுள்ளார். திரிவேணி மற்றும் எம்.கே இந்திரா ஆகிய சமகால பெண்ணிய சிந்தனையாளார்களோடு இணைந்து அறியப்படுகிறார். இவரது புதினமான *ருணமுக்தலுவை* புட்டண்ணா கனகல் ஒரு வெற்றிகரமான திரைப்படமாக உருவாக்கினார்.  

இவரது இயற்பெயர் வெங்கடலட்சுமி ஆகும்.அனுபமா தார்வாடு மற்றும் பெங்களூரில் மருத்துவராகப் பயிற்சி பெற்றார். ஆரம்பகாலம் முதலே சமூக பிரச்சினைகள் குறிப்பாக பெண்கள் பிரச்சினைகள் ஆகியவற்றை மையமாக வைத்து புதினங்கள் மற்றும் கதைகளை எழுதியுள்ளார். நவீன கன்னட இலக்கியத்தின் முற்போக்கு எழுத்தாளரான கன்னட எழுத்தாளர் நிரஞ்சனாவை மணந்தார். இவர்களது மகள்கள் தேஜஸ்வினி மற்றும் சீமந்தினி பரவலாக அறியப்பட்ட கல்வியாளர்கள். அனுபமா புற்றுநோயால் இறந்தார்.பெண்களுக்காக இவரது பெயரில் ஒரு விருது வழங்கப்படுகிறது.  

## முக்கிய விருதுகள்

- கருநாடக சாகித்ய அகாதமி விருது
- சோவியத் லேண்ட் நேரு விருது
# சுபோனி அம்த்சோ


**சுபோனி அம்த்சோ** (Zuboni Hümtsoe) (1990 - நவம்பர் 13, 2017) நாகாலாந்தில் ஆடைகளையும், கைவினைப் பொருட்களையும் விற்பனை செய்யும் *PreciousMeLove* என்ற இணையவழி வலைத்தளத்தைத் தொடங்கிய ஒரு நாகா பெண்ணாவார். இவருக்கு 2016இல் நாரி சக்தி விருது வழங்கப்பட்டது.  

2017 நவம்பர் 13 அன்று, நாகாலாந்தின் திமாபூரில் உள்ள தனது வீட்டில் அம்த்சோ இறந்து கிடந்தார். இவரது மரணம் தற்கொலை என்று தீர்மானிக்கப்பட்டது. இவரது வணிகங்கள் திமாபூரில் இவரது சகோதரி லோசானோவால் தொடர்ந்து நடத்தப்பட்டு வருகிறது.  

## வாழ்க்கை
1990 இல் < நாகாலாந்தில் பிறந்த இவர், தில்லி பல்கலைக்கழகத்திற்கு படிக்கச் சென்றார். மேலும் இவர் விமான பணிப்பெண்ணான தனது சகோதரி லோசானோ அம்த்சோவால் இறக்குமதி செய்யப்பட்ட வெளிநாட்டு ஆடைகளை விற்பனை செய்வதில் ஈடுபட்டார். இவர்களால் மலிவாக ஆடைகளை வாடிக்கையாளர்களுக்கு வழங்க முடிந்தது. ஆனால் வாடிக்கையாளர்களால் எதிர்பார்க்கப்படும் அளவுகளின் அளவை இவர்களால் சமாளிக்க முடியவில்லை.  

திமாபூரில் அமைந்துள்ள நிறுவனம் அனைத்து பெண் குழுவினராலும் வழிநடத்தப்பட்டது.  

## பிரதமரின் வருகை
பிரதமர் நரேந்திர மோதி இவர் தனது பொருட்களைக் காட்சிக்கு வைத்திருந்த இடத்திற்குச் சென்றபோது இவரது தயாரிப்புகளைப் பார்க்காமல் சென்றுவிட்டார். இவர் அவரை பின்தொடர்ந்து வற்புறுத்தி தனது பொருட்களை பார்வையிட வைத்தார். இதன் பின்னர், இவர் "மோடி கேர்ள்" என்று கவனிக்கப்பட்டார்.  

## இறப்பு
இவர் 13 நவம்பர் 2017 அன்று தனது வீட்டில் இறந்து கிடந்தார்.
# சுபா வாரியர்


**சுபா வாரியர்** (Subha Varier) ஒரு இந்திய விண்வெளி பொறியாளர். இந்திய செயற்கைக்கோள் ஏவுதல்களில் பயன்படுத்தப்படும் நிகழ்பட அமைப்புகளில் நிபுணத்துவம் பெற்றவர். ஒரே ஒரு ஏவுதலில் 104 செயற்கைக்கோள்களை பதிவு செய்த பின்னர் 2017ஆம் ஆண்டில் பெண்களுக்கான இந்தியாவின் மிக உயர்ந்த விருதான நாரி சக்தி விருதினைப் பெற்றார்.  

## வாழ்க்கை
கேரளாவின் ஆலப்புழாவில் வளர்ந்த இவர், திருவனந்தபுரம் பொறியியல் கல்லூரியில் மின்னணு மற்றும் தொடர்பு பொறியியலில் பட்டம் பெற்றார்.  

1991இல் இவர் இந்திய விண்வெளி ஆராய்ச்சி நிறுவனத்தில் சேர்ந்தார். இவர் விக்ரம் சாரபாய் விண்வெளி மையத்தின் ஏவியோனிக்ஸ் பிரிவில் பணி புரிந்தார். இந்த செயற்கைக்கோள்கள் ஆறு வெவ்வேறு நாடுகளைச் சேர்ந்தவை. மேலும் ஒவ்வொரு செயற்கைக்கோளும் இன்னொன்றைத் தொடாமல் ஏவப்பட்டது மட்டுமல்லாமல், அவ்வாறு நடைபெற்றதற்கான நிகழ்படங்கள் நம்பிக்கைக்குரியதாக இருக்க வேண்டும் என்பதற்காக இவருக்கு இப்பணி வழங்கப்பட்டது. 2017ஆம் ஆண்டு சர்வதேச மகளிர் தினத்தன்று, இவருக்கு புது தில்லியில் குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி நாரி சக்தி விருது வழங்கினார். விருது பெற்ற ஒவ்வொருவருக்கும் சான்றிதழுடன் 100,000 ரூபாய் சன்மானமும் கிடைத்தது.  

## சொந்த வாழ்க்கை
வாரியருக்கும் இவரது கணவர் இரகுவுக்கும் இரண்டு குழந்தைகள் உள்ளனர். இவரது கணவரும் விக்ரம் சாரபாய் விண்வெளி மையத்தில் பணிபுரிகிறார். இவர்கள் கௌடியருக்கு அருகிலுள்ள அம்பலமுக்கில் வசிக்கிறார்கள்.
# பத்ரேசுவர் போர்கோகைன்



**பத்ரேசுவர் போர்கோகைன்** (Bhadreswar Buragohain 1947 - 26 பிப்ரவரி 2020) அசாம் மாநிலம் அசாம் கண பரிஷத் கட்சியினைச் சேர்ந்த ஓர் இந்திய அரசியல்வாதி ஆவார் . இவர் மாநிலங்களவை மற்றும் அசாம் சட்டமன்ற உறுப்பினராக இருந்தார் . அசாம் சட்டமன்றத்தின் துணை சபாநாயகராகவும் பணியாற்றினார்.  

## வாழ்க்கை
இவர் அசாமின் ஐக்கிய விடுதலை முன்னணியின் நிறுவன உறுப்பினராக இருந்தார். பின்னர் அரசியலில் ஈடுபட்டார்.  

இவர் 1985 இல் சோணாரியில் இருந்து அசாம் சட்டமன்ற உறுப்பினராக தேர்வு செய்யப்பட்டார். இவர் ஏப்ரல் 1, 1986 முதல் 1990 ஏப்ரல் 10 வரை அசாம் சட்டமன்றத்தின் துணை சபாநாயகராகவும் பணியாற்றினார் பின்னர், 1990 ல் அசாமில் இருந்து மாநிலங்களவை உறுப்பினராகத் தேர்வானார்.  

போர்கோகைன் 2020 பிப்ரவரி 26 அன்று தனது 74 வயதில் இறந்தார்.
# கே. கதிர்காமு

**கே. கதிர்காமு** (*K. Kathirkamu*) என்பவர் இந்திய அரசியல்வாதி மற்றும் தமிழக சட்டமன்றத்தின் முன்னாள் உறுப்பினர் ஆவார். 2016 ஆம் ஆண்டில் பெரியகுளம் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராக போட்டியிட்டு தேர்ந்தெடுக்கப்பட்டார்.  

முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார்.
# ஆர். என். கிட்டுசாமி


**ஆர். என். கிட்டுசாமி** (*R. N. Kittusamy*) என்பார் இந்திய அரசியல்வாதி ஆவார். இவர் தமிழ் நாட்டில் அனைத்திந்திய அண்ணா திராவிட முன்னேற்றக் கழகத்தினை<nowiki/>பிரதிநிதித்துவப்படுத்துகிறார். இவர் மொடக்குறிச்சி தொகுதி சட்டப்பேரவை உறுப்பினராக இருந்தார்.  

கிட்டுசாமி 1994 முதல் 96 வரை ஈரோடு மத்திய கூட்டுறவு வங்கியின் தலைவராகவும், 2006 முதல் கட்சியின் தொழிலாளர் பிரிவின் ஈரோடு மாவட்டச் செயலாளராகவும் இருந்தார். இவர் 22 டிசம்பர் 2013 அன்று ஈரோடு (நகர்ப்புற) மாவட்ட அதிமுக செயலாளராக நியமிக்கப்பட்டுள்ளார்.
# ஜி. கார்த்திகேயன்



**ஜி. கார்த்திகேயன்** (*G. Karthikeyan* 20 ஜனவரி 1949 - 7 மார்ச் 2015) ஓர் இந்திய அரசியல்வாதியும், கேரள சட்டமன்றத்தின் சபாநாயகரும் ஆவார். இந்திய தேசிய காங்கிரசு கட்சி சார்பாக திருவனந்தபுரத்தின் அருவிக்கரை சட்டமன்ற உறுப்பினராக இருந்தார்.  

## அரசியல் வாழ்க்கை
ஜி. கார்த்திகேயன் மாணவர் இயக்கங்கள் மூலம் அரசியல் வாழ்க்கையினைத் துவங்கிய பின்னர் கேரள மாணவர் ஒன்றியத்தின் தலைவராக இருந்தார். இளங்கலைச் சட்டம் பயின்றார். கேரள மாணவர் சங்கத்தின் மாநிலத் தலைவராக பணியாற்றினார். கேரள பல்கலைக்கழகத்தின் ஆட்சிக் குழு மாணவ உறுப்பினராகவும், கேரள பல்கலைக்கழக ஒன்றிய செயலாளராகவும் இருந்தார். இவர் இளைஞர் காங்கிரசில் மாநில பொதுச் செயலாளர், மாநிலத் தலைவர் உட்பட பல்வேறு பதவிகளை வகித்தார். கேரள பிரதேச காங்கிரஸ் குழுவின் பொதுச் செயலாளராகவும் இருந்தார். அ. கு. ஆன்டனி தலைமையிலான அமைச்சகத்தில் 1995ஆம் ஆண்டில் மின்சார அமைச்சராகவும் (கேரள அரசு), 2001இல் உணவு மற்றும் குடிமை வழங்கல் துறை அமைச்சராகவும் இருந்தார்.  

ஜி. கார்த்திகேயன் 1982 (திருவனந்தபுரம் வடக்கு), 1991, 1996, 2001 மற்றும் 2006 (ஆரியநாடு) மற்றும் 2011 (அருவிக்கரை) ஆகிய ஆண்டுகளில் கேரள சட்டமன்ற உறுப்பினராகத் தேர்ந்தெடுக்கப்பட்டார். 2011 ல் கேரள சட்டமன்ற சபாநாயகர் தலைவராகத் தேர்ந்தெடுக்கப்பட்டார் கே ராதாகிருஷ்ணன் . புற்றுநோய் காரணமாக பெங்களூரில் உள்ள *ஹெல்த் கேர் குளோபல்* (எச்.சி.ஜி) மருத்துவமனையில், இவர் 7 மார்ச் 2015, அன்று தனது 66 வயதில் இறந்தார். 1961 இல் கே.எம். சீத்தி சாஹிப்பிற்குப் பிறகு பதவியின் போது இறந்த இரண்டாவது சபாநாயகராகவும், சட்டமன்றக் கூட்டத் தொடரில் இறந்த முதல் சபாநாயகராகவும் இருந்தார். இவருக்கு மனைவி மற்றும் குழந்தைகள் உள்ளனர்.
# அயோத்தி கல்வெட்டு


__NOTOC__  

**மன்னர் தனதேவனின் அயோத்திக் கல்வெட்டு** (**Ayodhya Inscription of Dhana**) கிமு முதல் நூற்றாண்டு அல்லது கிபி முதல் நூற்றாண்டில், சகேதம் என்று அழைக்கப்படும் அயோத்தி நாட்டை ஆண்ட தேவ அரச மரபைச் சேர்ந்த மன்னர் தனதேவன் பண்டைய சமஸ்கிருத மொழியில் நிறுவிய கருங்கல் கல்வெட்டாகும். மன்னர் தன தேவன் அயோத்தியை தலைநகராகக் கொண்டு, கோசல நாட்டை ஆண்டார். கிபி 130 முதல் 150 முடிய அயோத்தியை ஆண்ட மூலதேவன், வாயுதேவன், விசாகதேவன், தனதேவன், அஜவர்மன், சங்கமித்திரன், விஜயமித்திரன், தேவமித்திரன் போன்ற 15 மன்னர்களில் தனதேவனும் ஒருவர் என வரலாற்று ஆய்வாளர் பி. எல். குப்தா கூறுகிறார். இக்கல்வெட்டு கிபி முதல் நூற்றாண்டைச் சேர்ந்தது என டி. சி. சர்க்கார் என நிறுவுகிறார்.அயோத்தி கல்வெட்டு, தொல்லெழுத்துக் கலையின் படி, கிபி முதல் நூற்றாண்டில் மதுராவை ஆண்ட வடக்கு சத்திரபதிகளின் காலத்திய கல்வெட்டுகள் போன்று உள்ளது. பழுதடைந்த இந்த அயோத்திக் கல்வெட்டில், படைத்தலவர் புஷ்யமித்திர சுங்கன் மற்றும் சுங்க அரச மரபின் வழித்தோன்றலான தனதேவனின் பெயர்களை குறித்துள்ளதுடன், புஷ்யமித்திர சுங்கன் செய்த அஸ்வமேத யாகம் குறித்தும், கோயிலைக் கட்டியதும் குறித்தும் கூறப்பட்டுள்ளது. இக்கல்வெட்டு மிகவும் சிதைந்துள்ள நிலையில் உள்ளது.  

## அயோத்தி கல்வெட்டின் மொழிபெயர்ப்பு
# எம். கோதண்டபாணி

**எம். கோதண்டபாணி** (*M. Kothandapani*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார்*.* 2016<nowiki/>ஆம் ஆண்டு நடைப்பெற்றச் சட்டமன்ற தேர்தலில் திருப்போரூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.  

முதலமைச்சர் எடப்பாடி க. பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி தினகரனுக்கு ஆதரவாக, அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார்.
# தட்றோம் தூக்றோம்


**தட்றோம் தூக்றோம்** (*Thatrom Thookrom*) என்பது 2020 ஆம் ஆண்டு வெளியான இந்தியத் தமிழ் அதிரடி நாடகத் திரைப்படமாகும், அருள் எஸ். எழுதி, இயக்கிய இப்படத்தில் டீஜே அருணாச்சலம், சீனு மோகன், காளி வெங்கட் ஆகியோர் முக்கிய கதாபாத்திரங்களில் நடித்துள்ளனர். சம்பத் ராம் எதிர்மறை பாத்திரத்தில் நடித்துள்ளார். படத்திற்கு பாலமுரளி பாலு இசையமைத்துள்ளார். கபிலன் வைரமுத்து பாடல் வரிகளை எழுதியுள்ளார். இந்த படம் 14 நவம்பர் 2020 அன்று குறைந்த அளவு திரையரங்குகளில் வெளியானது.  

## நடிகர்கள்

- டீஜே அருணாச்சலம் காகாவாக
- பௌசி அஞ்சனாவாக
- நண்டு சுரேஷ் கடுகுவாக
- சக்திவேல் ல்கோனா உருளையாக
- சீனு மோகன் இராஜமாணிக்கமாக
- காளி வெங்கட் பாண்டியனாக
- லிங்கா காவல் ஆய்வாளர் சேகராக
- சக்தி சரவணன் ஏசிபி ராஜாராம்
- ஜி. மாரிமுத்து தண்டபாணியாக
- கிரேன் மனோகர் முருகனாக
- சம்பத் ராம் சின்னாவாக
- ஜி. வி. சுப்பா ராவ்
- சிவவேலவன்
- ரவி வெங்கட்ராமன் மணிகண்டனாக
- சூப்பர்குட் சுப்பிரமணி மதுசுந்தரமாக
- உடுமலை ரவி

## தயாரிப்பும், வணிகமும்
படத்தின் ஒளிப்பதிவு 2018 ஆம் ஆண்டின் தொடக்கத்தில் துவங்கியது. முன்னதாக டீஜே அருணாச்சலம் இப்படத்தின் முதன்மைப் பாத்திரத்தில் நடிக்க 2017 இல் ஒப்பந்தமானார். படத்தின் பெரும்பாலான பகுதிகள் சென்னையில் படமாக்கப்பட்டன. இந்த படம் துவக்கத்தில் 2016 இந்திய பணத்தாள் மதிப்பிழப்பு நடவடிக்கையை அடிப்படையாகக் கொண்டதாக ஊகிக்கப்பட்டது, இருப்பினும், படம் இந்த அடிப்படையாகக் கொண்டது அல்ல என்று இயக்குநர் தெளிவுபடுத்தினார்.  

## இசை
இப்படத்திற்கான இசையை பாலமுரளி பாலு அமைத்தார். முதல் ஒற்றை பாடலான "டிமானிடேசன் ஆன்தம்" 2017 நவம்பரில் வெளியிடப்பட்டது. இது சர்ச்சைகளை உருவாக்கியபோதிலும் வைரலாகியது. நவம்பர் 8, 2016 அன்று இந்தியப் பிரதமர் நரேந்திர மோதியால் திணிக்கப்பட்ட பண மதிப்பிழப்பு நடவடிக்கையிலிருந்து இருந்து இந்த பாடல் உந்துதல் பெற்றது  

## கௌரவம்

- இந்த படம் டொராண்டோ சர்வதேச தமிழ் திரைப்பட விழாவில் அதிகாரப்பூர்வமாக தேர்ந்தெடுக்கப்பட்டது

## சர்ச்சை
நடிகர் சிலம்பரசன் பாடிய "டிமானிடேசன் ஆன்தம்" என்று அழைக்கப்படும் பண மதிப்பிழப்பு நடவடிக்கையை கருப்பொருளாக கொண்ட பாடல் 2017 நவம்பரில் இந்தியாவில் பண மதிப்பிழப்பின் முதலாம் ஆண்டு நாளின் போது வெளியிடப்பட்டது. எவ்வாறாயினும், இந்த குறிப்பாக பாடல் அதன் பணமதிப்பிழப்பை விமர்சிக்கும் உள்ளடக்கத்தால், அரசியல் வட்டாரங்களில் சர்ச்சையை எழுப்பியது. நடிகர் சிம்பு பாடலைப் பாடியதற்காக கண்காணிப்பில் இருந்தார், அவருக்கு சிறப்புக் காவல் பாதுகாப்பு வழங்கப்பட்டது.